**MINISTARSTVO PROSVJETE, NAUKE I INOVACIJA**

o b j a v lj u j e

**K O N K U R S**

**ZA SUFINANSIRANJE ŠKOLARINE NA**

**MASTER I DOKTORSKIM STUDIJAMA U ZEMLJI I INOSTRANSTVU**

**I PUTNIH TROŠKOVA ZA STUDIJSKE BORAVKE U INOSTRANSTVU**

**1. SUFINANSIRANJE MASTER STUDIJA**

 Ministarstvo prosvjete, nauke i inovacija će sufinansirati školarinu za 40 kandidata[[1]](#footnote-1) upisanih u prvu godinu master studija u zemlji i inostranstvu studijske 2023/2024. godine, i to po najviše 8 iz oblasti: prirodno-matematičkih, tehničko-tehnoloških, medicinskih, poljoprivrednih, društvenih i humanističkih nauka, kandidatima koji po pravilu ispunjavaju sljedeće uslove:

* da imaju prosječnu ocjenu na osnovnim studijama najmanje 9,00 i specijalističkim studijama najmanje 9,00 (društvene i humanističke nauke), odnosno najmanje 8,50 na osnovnim studijama i najmanje 8,50 na specijalističkim studijama (ostale nauke);
* da imaju preporuke dva profesora;
* da posjeduju znanje jednog svjetskog jezika;
* da nemaju u potpunosti pokrivene troškove školarine iz drugih izvora (dokumentovati ovjerenom sudskom izjavom); i
* da su državljani Crne Gore.

 Kandidatima će se sufinansirati školarina u iznosu do 750 eura.

 Ukoliko se prijavi više kandidata iz jedne oblasti nauka, a imaju ispunjen uslov koji se odnosi na prosječnu ocjenu, odnosno indeks uspjeha, prioritet će imati kandidati s većom prosječnom ocjenom, odnosno indeksom uspjeha.

 Konkurs za ove namjene otvoren je do **25. jula 2024. godine.**

**2. SUFINANSIRANJE DOKTORSKIH STUDIJA**

 Ministarstvo prosvjete, nauke i inovacija će sufinansirati školarinu za 34 kandidata upisanih u prvu godinu doktorskih studija u zemlji i inostranstvu studijske 2023/2024. godine, i to po najviše sedam iz oblasti: prirodno-matematičkih, tehničko-tehnoloških, medicinskih, poljoprivrednih, društvenih i humanističkih nauka, kandidatima koji po pravilu ispunjavaju sljedeće uslove:

* da imaju prosječnu ocjenu na osnovnim studijama najmanje 9,00, specijalističkim studijama najmanje 9,00 i master studijama najmanje 9,00 (društvene i humanističke nauke), odnosno najmanje 8,50 na osnovnim studijama, najmanje 8,50 na specijalističkim studijama i najmanje 8,50 na master studijama (ostale nauke);
* da imaju preporuke dva profesora;
* da posjeduju znanje jednog svjetskog jezika;
* da nemaju u potpunosti pokrivene troškove školarine iz drugih izvora (dokumentovati ovjerenom sudskom izjavom); i
* da su državljani Crne Gore.

 Kandidatima će se sufinansirati školarina u iznosu do 1.500 eura.

 Ukoliko se prijavi više kandidata iz jedne oblasti nauka s istim prosjekom ocjena, odnosno indeksom uspjeha, prioritet će imati kandidati koji imaju veći prosjek ocjena, odnosno indeks uspjeha i veći broj objavljenih naučnih radova.

 Konkurs za ove namjene otvoren je do **25. jula 2024. godine.**

**3. SUFINANSIRANJE PUTNIH TROŠKOVA ZA STUDIJSKE BORAVKE U INOSTRANSTVU I DOBITNIKE STIPENDIJA STRANIH VLADA**

Ministarstvo prosvjete, nauke i inovacija može sufinansirati putne troškove za studente s ustanova visokog obrazovanja u Crnoj Gori, i to:

* za studente, dobitnike stipendija za studijske boravke u 2024. godini u minimalnom trajanju od 21 dan, po osnovu programa mobilnosti. Izuzetno, putni troškovi se mogu sufinansirati za dobitnike CEEPUS stipendije iako je studijski boravak kraći od 21 dan za ljetnje škole i istraživačke boravke. Putni troškovi se sufinansiraju jedanput u toku jedne kalendarske godine;
* za nastavno osoblje, dobitnike CEEPUS stipendije, u minimalnom trajanju od pet radnih dana;
* dobitnike stipendija stranih vlada za 2024/2025. godinu, koje se realizuju preko Ministarstva prosvjete, nauke i inovacija. Putni troškovi za dobitnike stipendija stranih vlada se sufinansiraju jedanput u toku trajanja jednog ciklusa školovanja.

Za programe mobilnosti i stipendije stranih vlada Ministarstvo će sufinansirati putne troškove u iznosu do 200 eura.

Konkurs za ove namjene otvoren je do **13. decembra 2024. godine.**

Tekst Konkursa i prijavni formulari sa spiskom dokumentacije koju je potrebno dostaviti nalaze se na internet stranici Ministarstva prosvjete, nauke i inovacija

Prijave s potrebnom dokumentacijom dostavljaju se na adresu:

Ministarstvo prosvjete, nauke i inovacija

Direkcija za visoko obrazovanje

Ul. Vaka Đurovića b.b., 81000 Podgorica

**Arhiva – kancelarija broj 6**

**Kontakt:**

* sufinansiranje školarine na master i doktorskim studijama;

e-mail adresa: marija.djurisic@mp.edu.me

* sufinansiranje putnih troškova za dobitnike stipendija stranih vlada i putnih troškova za studijske boravke u inostranstvu – CEEPUS, bilateralne stipendije i sl;

e-mail adresa: krsto.vukadinovic@mp.edu.me

**Podgorica, 13. maj 2024. godine**

1. Riječi koji se koriste za fizička lica u muškom rodu podrazumijevaju iste izraze u ženskom rodu. [↑](#footnote-ref-1)